Efter at have bygget endnu et skib og repareret det gamle foretog Spangberg i maj 1739 et nyt forsøg. I den forbindelse blev de to skibe ramt af en storm, som førte dem fra hinanden og uafhængigt af hinanden nåede Walton og Spangberg i juni frem til den japanske hovedø [[Honshū]]. Ud for øen Aji ved [[Oshika-halvøen]] i det daværende fyrstendømme [[Sendai]], og ved Amazu på [[Bōsō-halvøen]], kom det til de første kontakter med japanske fiskere og senere også til udveksling af handelsvarer og gaver. Efter yderligere opdagelsesrejser vendte alle deltagerne i Stillehavsafdelingen under Spangberg i slutningen af august 1739 tilbage til Okholsk via Kamtjatka. Da Spangberg havde fuldført sin opgave med at finde og kortlægge søvejen til Japan, sendte Bering ham sammen med Walton tilbage for at aflægge rapport i [[Sankt Petersborg]]. En omfattende skildring af disse kontakter med Kapan finder man i bind tre af "Sammlung rußischer Geschichte" af [[Gerhard Friedrich Müller]]<ref>Gerhard Friedrich Müller (1758): "Nachrichten von Seereisen, und zur See gemachten Entdeckungen, die von Rußland aus längst den Küsten des Eißmeeres und auf dem Ostlichen Weltmeere gegen Japon und Amerika geschehen sind" (= "Sammlung rußischer Geschichte", 3(1-3)). Indgår i tibindsværket fra 1732-1818 "Sammlung rußischer Geschichte". St. Petersburg: Kayserliche Academie der Wissenschaften. S. 168-183. [http://gdz.sub.uni-goettingen.de/dms/load/img/?PPN=PPN331674475&DMDID=dmdlog3 Online] {{Webarchive|url=https://web.archive.org/web/20160404150451/http://gdz.sub.uni-goettingen.de/dms/load/img/?PPN=PPN331674475&DMDID=dmdlog3 |date= 4. april 2016 }}</ref>, hvis forlæg tydeligvis var Spangbergs dagbog.
Historie Sport Kultur